
Szombathely 2014.06.23.


Szombathely Megyei Jogú város önkormányzata


teresítés, Parkosítás, homlokzati felújítás – hamarosan  befejeződik a körmendi út – óperint utcai fejlesztés 

Több mint 474 millió forintból fejlődik a Körmendi út – Óperint utcai városrész, az NYDOP-3.1.1/B2-13-k2-2013-0003 azonosítószámú számú „Körmendi út – Óperint utcai szociális célú rehabilitáció” című kiemelt pályázat keretében. A közel két éve tartó munkálatok várhatóan nyár végére fejeződnek be.

A projektelemek közül az Evangélikus templom teljes külső renoválása, a körforgalmi csomópont kiépítése, a gyalogos átkelőhelyek megvilágításának korszerűsítése és az Óperint utca 18. számú ház felújítása már megvalósult. A Károlyi Gáspár téren a kivitelező cég a zöldterület fejlesztése során három fát ültetett, felújította és bővítette a virágágyásokat. Az Alma Mater szobor körüli terület speciális, akadálymentes burkolatot kapott, amely megkönnyíti a mozgássérültek közlekedését. A parkba új padokat is kihelyeztek és felújították a sétány kavicsfelületét.

A tér mellett található Református templom is megújul a projekt során. Nyílászárók cseréje és felújítása, szigetelés és közműcsere is megvalósul. A főbejáratnál újjáépítik az elő lépcsőt, a mellvédfalat és tartozékait. A templomnál már megtörtént a régi lépcső elbontása. A munkálatok várhatón nyár végére itt is befejeződnek.

[bookmark: _GoBack]Az Evangélikus templomnál az új tér kialakítása jó ütemben halad. A kerítés elbontása, áthelyezése és a terület új tereinek kialakítása megtörtént. A szakemberek jelenleg a tér burkolásán dolgoznak. Tizenkét darab padot és két darab kerékpártárolót helyeznek ki, új virágágyásokat alakítanak ki, valamint közvilágítással is ellátják a területet. A tervek szerint július közepére befejeződnek a munkálatok és megkezdődhet a műszaki átadás – átvétel folyamata. 

